ఇమార్తి దేవి

ఇమార్తి దేవి మధ్యప్రదేశ్ రాష్ట్రానికి చెందిన రాజకీయ నాయకురాలు. ఆమె మధ్యప్రదేశ్ శాసనసభకు డబ్రా నియోజకవర్గం నుండి మూడుసార్లు ఎమ్మెల్యేగా ఎన్నికై మహిళా, శిశు అభివృద్ధి మంత్రిగా పని చేసింది.

జననం, విద్యాభాస్యం 
ఇమార్తి దేవి 1975 ఏప్రిల్ 14న దాటియా జిల్లాలోని చార్బరా గ్రామంలో జన్మించింది. ఆమె హయ్యర్ సెకండరీ వరకు చదువుకుంది. 
రాజకీయ జీవితం
ఇమార్తి దేవి భారత జాతీయ కాంగ్రెస్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2008 మధ్యప్రదేశ్ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీఎస్‌పీ అభ్యర్థి హరగోవింద్ జౌహరిపై 10630 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది. ఆమె 2013 మధ్యప్రదేశ్ శాసనసభ ఎన్నికలలో ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సురేష్ రాజేపై 33278 ఓట్ల మెజారిటీతో గెలిచి తొలిసారి ఎమ్మెల్యేగా ఎన్నికైంది.

ఇమార్తి దేవి 2018 మధ్యప్రదేశ్ శాసనసభ ఎన్నికలలో డబ్రా శాసనసభ నియోజకవర్గం నుండి ఐఎన్‌సీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి కప్తాన్ సింగ్ సెహ్సారీపై 57446 ఓట్ల మెజారిటీతో గెలిచి వరుసగా మూడోసారి ఎమ్మెల్యేగా ఎన్నికై, డిసెంబర్ 2018 నుండి  మార్చి 2020 వరకు మహిళా, శిశు అభివృద్ధి శాఖల మంత్రిగా పని చేసి 2020 మధ్యప్రదేశ్ రాష్ట్రంలో రాజకీయ సంక్షోభ సమయంలో ఆమె జ్యోతిరాదిత్య సింధియాకు మద్దతు నిలిచి ఎమ్మెల్యే పదవికి రాజీనామా చేసింది.

ఇమార్తి దేవి 2020 శాసనసభ ఉప ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  ఐఎన్‌సీ అభ్యర్థి సురేష్ రాజే చేతిలో 7,633 ఓట్ల తేడాతో ఓడిపోయింది. ఆమె 2023 మధ్యప్రదేశ్ శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి  ఐఎన్‌సీ అభ్యర్థి సురేష్ రాజే చేతిలో 2267 ఓట్ల తేడాతో ఓడిపోయింది.

 మూలాలు 

వర్గం:మధ్య ప్రదేశ్ వ్యక్తులు
వర్గం:మధ్య ప్రదేశ్ రాజకీయ నాయకులు
వర్గం:2018 మధ్య ప్రదేశ్ శాసనసభ్యులు
వర్గం:మధ్య ప్రదేశ్ మహిళా శాసన సభ్యులు
వర్గం:భారతీయ జనతా పార్టీ రాజకీయ నాయకులు
వర్గం:మధ్య ప్రదేశ్ మహిళలు